CELEX: 31972L0425
Language: el
Date: 1972-12-19 00:00:00
Title: Οδηγία 72/425/ΕΟΚ του Συμβουλίου της 19ης Δεκεμβρίου 1972 περί τροποποιήσεως της οδηγίας του Συμβουλίου της 20ής Δεκεμβρίου 1968 «περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από το κράτη μέλη της ΕΟΚ»

Avis juridique important

|

31972L0425

Οδηγία 72/425/ΕΟΚ του Συμβουλίου της 19ης Δεκεμβρίου 1972 περί τροποποιήσεως της οδηγίας του Συμβουλίου της 20ής Δεκεμβρίου 1968 «περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από το κράτη μέλη της ΕΟΚ»  

Επίσημη Εφημερίδα αριθ. L 291 της 28/12/1972 σ. 0154 - 0154 Φινλανδική ειδική έκδοση: Κεφάλαιο 12 τόμος 1 σ. 0042  Δανική ειδική έκδοση: Σειρά I Κεφάλαιο 1972(28.12) σ. 0022  Σουηδική ειδική έκδοση: Κεφάλαιο 12 τόμος 1 σ. 0042  Αγγλική ειδική έκδοση: Σειρά I Κεφάλαιο 1972(28-30.12) σ. 0069  Ελληνική ειδική έκδοση: Κεφάλαιο 10 τόμος 1 σ. 0048  Ισπανική ειδική έκδοση: Κεφάλαιο 12 τόμος 1 σ. 0165  Πορτογαλική ειδική έκδοση : Κεφάλαιο 12 τόμος 1 σ. 0165 

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί τροποποιήσεως της οδηγίας του Συμβουλίου της 20ής Δεκεμβρίου 1968 "περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα Κράτη μέλη  της ΕΟΚ"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 103,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι η σημαντική αύξηση των αναγκών της Κοινότητος σε πετρέλαιο συνεπάγεται αύξηση της εξαρτήσεώς της από τις προμήθειες πετρελαίου απο τρίτες χώρες- ότι λόγω των αλλαγών που επήλθαν κατά τη διάρκεια των τελευταίων ετών στη διάρθρωση του εφοδιασμού με πετρέλαιο στη Δυτική Ευρώπη, πρέπει να αυξηθεί το επίπεδο των αποθεμάτων ώστε να είναι δυνατό να καλυφθεί τυχόν έλλειμμα στις προμήθειες πετρελαίου σε  περίπτωση διακοπής ορισμένων οδών εφοδιασμού, να ενεργοποιηθεί το παραγωγικό δυναμικό και να καταστεί δυνατή η λήψη κάθε άλλου αναγκαίου μέτρου- ότι υπό τις συνθήκες αυτές, είναι απαραίτητη η αύξηση του επιπέδου των αποθεμάτων, ώστε να επαρκούν για 90 ημέρες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η περιόδος αναφοράς των 65 ημερών, η οποία περιλαμβάνεται στην πρώτη παράγραφο του άρθρου 1 της οδηγίας του Συμβουλίου της 20ης Δεκεμβρίου 1968 περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων  πετρελαίου απο τα Κράτη μέλη της ΕΟΚ(1), αυξάνεται σε 90 ημέρες.   Άρθρο 2  Η αύξηση των αποθεμάτων που προβλέπονται στην πρώτη παράγραφο του άρθρου 1 της οδηγίας που αναφέρεται στο άρθρο 1 πρέπει να πραγματοποιηθεί εντός της συντομότερης προθεσμίας από την κοινοποίηση της παρούσας οδηγίας και το αργότερο την 1η  Ιανουαρίου 1975. Τα κράτη μέλη είναι υποχρεωμένα να διατηρούν ένα ελάχιστο επίπεδο αποθεμάτων αργού πετρελαίου και/ή προϊόντων πετρελαίου 65 ημερών μέχρι να πραγματοποιήσουν την εν λόγω αύξηση.  Τα κράτη μέλη ενημερώνουν την Επιτροπή σχετικά με τα μέτρα που λαμβάνονται για το σκοπό αυτόν.  Η Επιτροπή υποβάλλει ετησίως στο Συμβούλιο έκθεση για την εφαρμογή της παρούσας οδηγίας και τα ενδεχόμενα προβλήματα που προκύπτουν κατά τη δημιουργία των αποθεμάτων.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. Ν 308 της 23. 12. 1968, σ. 14.